**Case Generasjonene sammen**

Dere sitter i lederskapet i en generasjonsmenighet som har mange familier og folk i alle aldre. Menigheten ser ganske vellykket ut, med flott moderne lovsang, god forkynnelse og et bra barne- og ungdomsarbeid. Men én i menigheten er overbevist om at ting ikke er helt som det skal, og at det er noe som ikke stemmer under den flotte fasaden. Han gjennomfører en anonym spørreundersøkelse, med lederskapets litt motvillige godkjennelse. Resultatet er ganske overraskende, for det viser seg at mange sliter med å finne sin plass i menigheten.

Flere familier med barn fra 0-12 år har få eller ingen nære relasjoner med andre i menigheten. Dette blir en øyeåpner for dere som lederskap, som innser at dere ikke har jobbet med nære relasjoner, og ser at dette må prioriteres høyt. Dere ønsker at menigheten skal være et godt sted å tilhøre, både for de som er kirkefremmede og de som går der til vanlig. Dere vil at kirka skal bli en ressurs for ensomme småbarnsfamilier med barn fra 0-12 år.

*Hva vil dere som lederskap i denne generasjonsmenigheten gjøre for å hjelpe menigheten til å bli en ressurs for (ensomme) småbarnsfamilier? Kom med et forslag hvor alle tre generasjoner i pila er en del av løsningen.*

*Hvis dere lykkes med dette - hvilke implikasjoner vil dette på sikt kunne få i lokalsamfunnet?*